钦定古今图书集成/明伦汇编/氏族典/第305卷 > 《廖用贤尚友录》 > 常播
## 钦定古今图书集成/明伦汇编/氏族典/第305卷 > 《廖用贤尚友录》 > 常播

按《蜀志杨戏传》：“常播，字文平，蜀郡江原人也。播仕县
主簿功曹，县长广都朱游，建兴十五年中，被上官诬
劾，当论重罪。播诣狱讼争，身受数千杖，肌肤刻烂，毒
痛惨至，更历三狱，幽闭二年有馀。每考掠，辞终不挠，
事遂分明，长免刑戮，举孝廉，除郪长。年五十馀卒。”